সোমবার এক মর্মান্তিক মৃত্যুর সাক্ষী হল কলকাতার পথ। পথ দুর্ঘটনা নয়, ফুটপাথে ওৎ পেতে থাকা বিপদে পা দিয়ে মৃত্যু হল শিশুর। জানা গিয়েছে, মৃত দু’বছরের শিশুর নাম বর্ধন শর্মা। 
সোমবার কালীঘাট থানার হাজরা মোড়ের কাছে এই অঘটন। ফুটপাথ জুড়ে মুদিখানা দোকান। আর সেই দোকানের ফ্রিজটি ছিল ফুটপাথে। আর তার সঙ্গেই ছিল ইলেকট্রিকের খোলা তার। পথচারী শিশুর হাত সেই তারে লাগার সঙ্গে সঙ্গেই তড়িদাহত হয়ে তার মৃত্যু হয়। 
এর আগে আরও এক ব্যক্তি ওই ফ্রিজে হাত দিয়ে তড়িদাহত হন বলে জানা যায়। তাতেও দোকানদার কোনও ব্যবস্থা নেননি। এর পরেই ওই শিশুর মৃত্যুকে ঘিরে হাজরার সদানন্দ রোডে উত্তেজনা তৈরি হয়। কালীঘাট থানার পুলিশ তদন্ত শুরু করেছে।